
ΠΕΡΙΛΗΨΗ
Τα φυτικά προϊόντα και φυσικά καλλυντικά αποτελούν πλέον μία σύγχρονη εκδοχή των προϊόντων φροντίδας, που έχουν κατακλύσει την σημερινή αγορά. Με τα προϊόντα και τα καλλυντικά αυτά, καθώς και πιο εξειδικευμένα με την ‘Εταιρεία Κορρε’, θα ασχοληθούμε και στην εργασία αυτή. Η παρούσα εργασία διενεργήθηκε στο πλαίσιο του μαθήματος ‘Καινοτομία και Επιχειρηματικότητα’, με μελέτη της επιχείρησης και των προϊόντων παραγωγής της εταιρείας Κορρε Α.Ε.. Βασικός σκοπός είναι η μελέτη των καινοτομιών της επιχείρησης και η διαφοροποίηση της από άλλες συναφείς. Επίσης, διερευνάται το προφίλ της εταιρείας με καταγραφή του ιστορικού της και των δραστηριοτήτων παραγωγής της. Τέλος, μελετούνται τα οικονομικά στοιχεία της επιχείρησης και αναφέρονται διάφορες διορθωτικές προτάσεις για την βελτιστοποίηση της παραγωγής, εμπορίας και διακίνησης των προϊόντων της. 

 Λέξεις κλειδιά: ’Εταιρεία Κορρε’,  ιστορικό, παραγωγή, εμπορία προϊόντων

ΕΙΣΑΓΩΓΗ
Η καινοτομία που μελετάται στην παρούσα εργασία προϋποθέτει κάποιου είδους αλλαγή. Βάσει του ορισμού της ΕΕ, καινοτομία ορίζεται η εμπορικά επιτυχημένη εκμετάλλευση, ιδεών ή μεθόδων μέσω της εισαγωγής νέων προϊόντων ή διαδικασιών, ή μέσω της βελτίωσης των είδη υπαρχόντων (EC, 1996). Η αλλαγή αυτή σχετίζεται με οποιαδήποτε πλευρά της οικονομικής ή παραγωγικής διαδικασίας και αφορά στις επικείμενες βελτιώσεις των υπαρχόντων αγαθών/υπηρεσιών, ή ανάπτυξη/δημιουργία νέων αγαθών ή υπηρεσιών. 
Η έννοια της καινοτομίας μπορεί να διακριθεί και να ταξινομηθεί, παρ’ ότι δεν είναι τόσο σαφής και ευδιάκριτη και εστιάζει στο τελικό αποτέλεσμα και όχι στη διαδικασία. Υπάρχουν 4 είδη καινοτομίας:
1. Καινοτομία προϊόντος ή υπηρεσίας (που αφορά το αντικείμενο) 
2. Καινοτομία διαδικασίας (νέα ή βελτιωμένη παραγωγική διαδικασία)
3. Καινοτομία πρώτης ύλης
4. Καινοτομία αγοράς (εισαγωγή αγαθού σε νέα αγορά)
Σύμφωνα με τον Rogers (1995), η καινοτομία απαιτείται να έχει συγκριτικό πλεονέκτημα, να είναι συμβατή, να μην είναι υπερβολικά περίπλοκη, να είναι δυνατή η δοκιμή της και να προσφέρει παρατηρησιμότητα (με ορατά τα αποτελέσματα της υιοθέτησης). Επίσης, είναι απαραίτητη η ύπαρξη καναλιών επικοινωνίας με την διάχυση της διαδικασίας επικοινωνίας,   που εστιάζει στην καινοτομία, ανάμεσα σε δύο υποκείμενα, το πρώτο που έχει γνώση και το δεύτερο που αγνοεί την ύπαρξη της. Ακόμη, βασικό ρόλο διαδραματίζει ο χρόνος για την πιθανή χρήση της καινοτομίας για πρώτη φορά και την κατανόηση της χρήσης της καινοτομίας. Προκειμένου επομένως, να επιτευχθεί μία καινοτομία λαμβάνεται υπόψη η νέα τεχνολογία σε συνδυασμό με τη γνώση και εμπειρία, η εφαρμογή της στην πράξη, το κοινό στο οποίο απευθύνεται, έτσι ώστε όλα τα παραπάνω να συνδράμουν στην  μετατόπιση της συνάρτησης παραγωγής.
Ωστόσο, εκτός από την καινοτομία του προϊόντος, μπορεί να ασκηθεί και μία καινοτομική δραστηριότητα στην επιχείρηση που αφορά την άσκηση της επιχειρηματικής διαδικασίας, με κατάλληλη οργάνωση, διοίκηση, κατεύθυνση και έλεγχο. Βάσει των παραπάνω  διαδικασιών, επιχειρείται ως στόχος ο συνεχής ανταγωνισμός και η υιοθέτηση του κατάλληλου οργανωσιακού μοντέλου (με την εξασφάλιση μίας μακροχρόνιας εμπορικής επιτυχίας και αύξηση της παραγωγικότητας ως αποτέλεσμα της πολύπλευρης ανάπτυξης των νέων προϊόντων, των στενών σχέσεων με προμηθευτές-πελάτες).
Βασικός στόχος, σύμφωνα με όλα τα παραπάνω της παρούσας εργασίας είναι η προσπάθεια αποκρυπτογράφησης των καινοτομιών και των δραστηριοτήτων της εταιρείας ΚΟΡΡΕ, με την παραγωγή και εμπορία φυτικών καλλυντικών και φυσικών προϊόντων. 
Μέχρι και σήμερα όμως, δεν έχει διαμορφωθεί ορισμός επισήμως που να οριοθετεί τι ονομάζουμε καλλυντικά. Αυτό που μπορεί να οριστεί ως καλλυντικό γενικά είναι κάθε ουσία ή φυσικό παρασκεύασμα, που προορίζεται να έλθει σε επαφή με διάφορα εξωτερικά μέρη του ανθρώπινου σώματος (π.χ. επιδερμίδα, μέρη σώματος ή κεφαλή, νύχια, χείλη, δόντια κ.α.) με κύριο σκοπό τον καθαρισμό τους, τον αρωματισμό τους, τη μεταβολή της εμφάνισης τους, τη διόρθωση των σωματικών οσμών και την διατήρησή τους σε καλή κατάσταση. Απευθύνονται στο ανδρικό/γυναικείο καταναλωτικό κοινό, και στα παιδιά με έναρξη την βρεφική ηλικία.  
Μία κατηγορία των καλλυντικών είναι τα φυτικά προϊόντα και τα φυσικά καλλυντικά. Φυσικά είναι τα καλλυντικά που δεν περιέχουν πρόσθετες χημικές ουσίες και είναι κατασκευασμένη με βάση τα αγνά υλικά που προέρχονται από τη φύση. 

ΚΕΦΑΛΑΙΟ 1
ΠΡΟΦΙΛ ΤΗΣ ΕΠΙΧΕΙΡΗΣΗΣ 
	1.1 ΙΣΤΟΡΙΚΟ ΤΗΣ ΕΠΙΧΕΙΡΗΣΗΣ
Ιδρυτής της εταιρίας ΚΟΡΡΕΣ ΑΕ είναι ο Γιώργος Κορρές το 1996.  Ο Γιώργος Κορρές υπήρξε απόφοιτος της Πρότυπης Ευαγγελικής Σχολής Νέας Σμύρνης και σπούδασε Φαρμακευτική στο Πανεπιστήμιο Αθηνών. To 1989 ξεκίνησε να εργάζεται στο παλαιότερο ομοιοπαθητικό φαρμακείο της Ελλάδας στην Αθήνα, το οποίο και ανέλαβε πλήρως το 1992. Μετέπειτα, δημιούργησε ένα εργαστήριο παραγωγής ομοιοπαθητικών σκευασμάτων στα πρότυπα των πιο σύγχρονων της Ευρώπης. Το 1996, με βάσεις την γνώση και την εμπειρία που κατείχε, δημιούργησε προϊόντα που βασίζονται σε φυσικές πρώτες ύλες και ίδρυσε την εταιρία ‘ΚΟΡΡΕΣ Φυσικά Προϊόντα’. Βασικός στόχος ήταν η δημιουργία προϊόντων με βότανα, που είναι ασφαλή, αποτελεσματικά, άρτια αισθητικά και σε προσιτή τιμή.  Μέσα από την χρησιμοποίηση των πολύτιμων βοτάνων της ελληνικής φύσης, έχουν αναπτυχθεί συνεργασίες με τοπικούς βιοκαλλιεργητές και φορείς, τους οποίους η εταιρία στηρίζει και εκπαιδεύει σε όλα τα στάδια της βιολογικής καλλιέργειας και συλλογής.
Το αρχικό προϊόν που προωθήθηκε από την εταιρεία Κορρές ήταν ένα σιρόπι με γλυκάνισο (εμπνευσμένο από το θερμαντικό ρακόμελο της Νάξου). Ακολούθως το πρώτο καλλυντικό ήταν η κρέμα 24-ωρης ενυδάτωσης Άγριο Τριαντάφυλλο, που σημείωσε παγκόσμιες πωλήσεις. Σήμερα η εταιρία παράγει πάνω από 500 προϊόντα με στόχο την περιποίηση δέρματος, μαλλιών, μακιγιάζ, αντηλιακά με κύριο παρασκεύασμα τα βότανα της ελληνικής φύσης.

1.2. ΣΥΝΤΟΜΗ ΠΕΡΙΓΡΑΦΗ ΤΗΣ ΕΠΙΧΕΙΡΗΣΗΣ
Η εταιρία Κορρές ΑΕ ιδρύθηκε το 1996 και  αποτελεί μία εταιρία φυσικών καλλυντικών με παραγωγή παρασκευασμάτων ομορφιάς, μακιγιάζ και φροντίδας δέρματος. Σήμερα αποτελεί μία από τις πιο επιτυχημένες εταιρίες καλλυντικών στην ελληνική και παγκόσμια αγορά.

Η διεύθυνση της εταιρίας Κορρές στην Ελλάδα είναι: 
Δροσίνη 3 & Τατοΐου, Μεταμόρφωση, 14452, ΑΤΤΙΚΗ
Τηλέφωνο  Επικοινωνίας: 2130188800
Fax: 2130188888
	ΕMAIL Επικοινωνίας: mail@korres.com
Διεύθυνση Website: http://www.korres.com

	

	





ΚΕΦΑΛΑΙΟ 2
ΔΡΑΣΤΗΡΙΟΤΗΤΕΣ ΤΗΣ ΕΠΙΧΕΙΡΗΣΗΣ
2.1. ΠΡΩΤΗ ΥΛΗ ΓΙΑ ΤΗΝ ΠΑΡΑΓΩΓΗ ΠΡΟΙΟΝΤΩΝ ΤΗΣ ΕΠΙΧΕΙΡΗΣΗΣ
Για την παραγωγή των προϊόντων της εταιρίας «Κορρές ΑΕ», θα πρέπει να συνδυαστούν άρτια και αποτελεσματικά τα βότανα της ελληνικής φύσης, βότανα με φαρμακευτικές ιδιότητες και βρώσιμα συστατικά με μεγάλη αποτελεσματικότητα. Τα ενεργά φυσικά συστατικά που χρησιμοποιούνται για την παραγωγή των προϊόντων προέρχονται από: 
· Φαρμακευτικά Βότανα, με συστατικά που έχουν παραχθεί στο φαρμακείο, όπως Καλέντουλα, Echinacea, Hypericum, Νυχτολούλουδο
· [image: http://www.korres.com/images/layout/241_3_1.jpg]Ελληνική Χλωρίδα, δηλαδή φυτά που έχουν εξελιχθεί για να προσαρμοστούν στο ιδιαίτερο περιβάλλον της ελληνικής υπαίθρου (π.χ. Θυμάρι, Φασκόμηλο, Δάφνη, Ελιά, Μαστίχα)
· Βρώσιμα Συστατικά, δηλαδή ευεργετικά συστατικά με προηγμένες ιδιότητες περιποίησης της επιδερμίδας, όπως το γιαούρτι και το θυμαρίσιο μέλι.
·  (
Εικόνα 
1
 Πρώτες ύλες για παραγωγή φυτικών καλλυντικών και φαρμάκων
)Ενεργά φυσικά συστατικά, δηλαδή ενεργά δραστικά, όπως το φυσικό αντιοξειδωτικό Κερσετίνη.
Η φιλοσοφία της εταιρίας ως προς την παραγωγή των προϊόντων της εστιάζει και στην συνειδητή αποφυγή συγκεκριμένων συνθετικών συστατικών (π.χ. παράγωγα πετρελαίου, σιλικόνη, αμμωνία), γιατί μπορεί να προκαλέσουν επιδερμικές ζημιές. Τέτοια συστατικά συνήθως αντικαθίστανται από φυσικά συστατικά, φιλικά ως προς το δέρμα. 
2.2 ΚΑΤΗΓΟΡΙΕΣ ΠΡΟΙΟΝΤΩΝ 
Η «Κορρές ΑΕ» δραστηριοποιείται σε τομείς όπως παραγωγή, διανομή και εμπορία καλλυντικών, φυσικών προϊόντων και φαρμακευτικών ειδών.  Οι κατηγορίες των προϊόντων είναι οι ακόλουθες:
· Προϊόντα προσώπου, που περιλαμβάνουν προϊόντα για την περιποίηση και τον καθαρισμό του προσώπου, όπως ενυδατικές κρέμες, μάσκες προσώπου, κρέμες ματιών, κρέμες για τα χείλη, προϊόντα μακιγιάζ, κ.α.
· Προϊόντα μαλλιών, στα οποία περιλαμβάνονται βαφές μαλλιών, σαμπουάν, κρέμες και προϊόντα styling
· Προϊόντα σώματος, που περιλαμβάνουν προϊόντα περιποίησης, όπως αφρόλουτρα, γαλακτώματα, σαπούνια, σφουγγάρια, αντηλιακά, κ.α.
· Φαρμακευτικά προϊόντα, που περιλαμβάνουν προϊόντα κατά της κυτταρίτιδας, αντιφθειρικά προϊόντα, εντομοαπωθητικά, σιρόπια για τον βήχα, καραμέλες και ομοιοπαθητικά φάρμακα. Επίσης σε αυτήν την κατηγορία, ανήκουν και τα προϊόντα που αφορούν την υγιεινή του στόματος, όπως οδοντόκρεμες και στοματικά διαλύματα. 
2.3. ΔΙΑΔΙΚΑΣΙΑ ΠΑΡΑΓΩΓΗΣ ΠΡΟΙΟΝΤΩΝ
Για την παραγωγή των προϊόντων Κορρέ απαραίτητη είναι η συγκομιδή βοτάνων. Στην εταιρεία υπάρχει μία ομάδα εμπειρογνωμόνων, που με τις οδηγίες του βοτανολόγου της KΟΡΡΕΣ και καθοδηγούμενος από τον στόχο και τον πλούτο και ποικιλία Ελληνικής χλωρίδας, ψάχνει για τα συστατικά που αποτελούν τη βάση για όλες τις φόρμουλες της KΟΡΡΕΣ. Με την χρήση φυσικών και πιστοποιημένων βιολογικών συστατικών ελληνικής αλλά και διεθνούς προέλευσης, αναπτύσσεται μία ευρεία γκάμα προϊόντων (που αυτήν τη στιγμή ξεπερνούν τα 400) και προσφέρουν μία ισχυρή και κλινικά αποδεδειγμένη δράση βάσει των φυσικών συστατικών. Η ομάδα που αποβλέπει στην πιστοποίηση των βιολογικών πρώτων υλών, αποτελείται από βοτανολόγους, γεωπόνους, χημικούς, χημικούς μηχανικούς και φαρμακοποιούς και όλοι συνεργάζονται με έναν κοινό σκοπό: τη διατήρηση του πληθυσμού των φυτών (για μελλοντική πιθανή χρήση) και τη χαρτογράφηση της τοπικής χλωρίδας (με στόχο την παραγωγή των προϊόντων).
Ακολουθεί η εκχύλιση. Με την απόσπαση και απομόνωση των ενεργών συστατικών, γίνεται προσπάθεια παραγωγής υψηλής ποιότητας, κλινικά δοκιμασμένα οργανικά / βιολογικά εκχυλίσματα /παράγωγα. Το επεξεργασμένο εκχύλισμα ενός βοτάνου μπορεί να είναι συμπυκνωμένο ώστε να εξάγουμε από αυτό παράγωγα (σε υγρή και στερεή μορφή) και να τα απομονώσουμε έτσι ώστε να παράγουμε ποικίλες οικογένειες ενεργών στοιχείων (σε υγρή, ημι-υγρή  σε στερεή μορφή). Μπορεί επίσης να απομονωθεί και  το άρωμα του φυτού καθώς και αιθέρια έλαιά του.  Όλα αυτά γίνονται στην πιστοποιημένη μονάδα (ISO 9001:2008, ISO 22716:2007, ISO 14001:2004) εξαγωγής εκχυλισμάτων από βότανα.
 (
Εικόνα 
2
 Διαδικασία εκχύλισης για παραγωγή αιθέριων ελαίων και αρωμάτων.
)[image: ]Φυσικά σε όλα αυτά σημαντικό ρόλο παίζει η συνεχής έρευνα. Για την ανάπτυξη των προϊόντων συντελεί η πρωτογενής και η εφαρμοσμένη έρευνα για αποδεδειγμένη δράση και αποτελεσματικότητα. Το Εργαστήριο Έρευνας και Ανάπτυξης ΚΟΡΡΕΣ εστιάζει στην έρευνα στα φυσικά προϊόντα, ερευνώντας τα κλινικά οφέλη των φυσικών συστατικών μέσα από την οπτική της Βιοχημείας, της Φαρμακογνωσίας και της Κλινικής Δερματολογίας. Με την συμμετοχή σε Ευρωπαϊκά ερευνητικά προγράμματα και την συνεχή συνεργασία με ελληνικά και διεθνή Πανεπιστημιακά Ιδρύματα, αναδεικνύεται η πιστοποίηση της υψηλής ποιότητας και αξίας βιολογικών εκχυλισμάτων. 
2.4.  ΔΙΑΔΙΚΑΣΙΑ ΠΡΟΩΘΗΣΗΣ
Μία από τις βασικές επομένως δραστηριότητες της επιχείρησης είναι και η προώθηση των προϊόντων. Η συγκεκριμένη ενέργεια μελετάται από τμήματα της επιχείρησης, όπως το τμήμα πωλήσεων και το τμήμα Marketing. Για την δημιουργία μίας ισχυρής εικόνας του ονόματος Κορρέ και την αναγνωρισιμότητα των προϊόντων της, σημαντικό ρόλο έχουν η διαφήμιση και οι ενέργειες για την προώθησή τους. Η εταιρεία Κορρέ ανέλαβε την διαφήμιση και προώθηση των προϊόντων της μέσα από περιοδικά ομορφιάς, μέσω του ραδιοφώνου και ως διαφημιστικό υλικό στα φαρμακεία. Ακόμη, συνήθως χρησιμοποιούνται ειδικές προωθητικές ενέργειες των προϊόντων, όπως προσφορές προϊόντων σε ειδική τιμή, προσφορές συνδυασμών προϊόντων σε ειδικές συσκευασίες, χρήση δειγμάτων και αποστολή στα σημεία πώλησης ειδικών stands για την προβολή των προϊόντων. Επίσης, η Εταιρεία συμμετέχει σε Εκθέσεις του κλάδου των Φαρµάκων και Καλλυντικών, στην Ελλάδα και στο εξωτερικό, ενώ συμμετέχει μέσω χορηγίας σε ενέργειες που κρίνει ότι συνδέονται µε το αντικείμενο των δραστηριοτήτων της (π.χ. περαιτέρω έρευνα για παραγωγή νέων προϊόντων). Τέλος,  παρέχει ‘προϊοντική εκπαίδευση’ υπό την εποπτεία του διευθυντή πωλήσεων σε εργαζομένους της εταιρείας, που άµεσα ή έµµεσα εμπλέκονται στη διαδικασία πώλησης, δίνοντας μέσω σεμιναρίων συστάσεις και οδηγίες στους φαρμακοποιούς για την κατάλληλη προβολή των προϊόντων στο ανταγωνιστικό περιβάλλον του φαρμακείου και την περιποιημένη παρουσία στο ράφι, εξασφαλίζοντας έτσι επιτυχή πορεία κάθε νέου ή εποχιακού προϊόντος.
2.5.  ΔΙΑΔΙΚΑΣΙΑ ΕΜΠΟΡΙΑΣ ΚΑΙ ΔΙΑΝΟΜΗΣ ΠΡΟΙΟΝΤΩΝ 
Σημαντικό ρόλο επίσης διαδραματίζει και η εμπορία και διανομή των προϊόντων στην Ελλάδα και στην διεθνή αγορά. Στην Ελλάδα, έχει επιλεγεί μέσω εξωτερικής ανάθεσης  η εταιρεία 3PL για την διανομή των προϊόντων με σκοπό την μέγιστη εξυπηρέτηση και το χαμηλότερο δυνατό κόστος. Οι μηνιαίες παραδόσεις στην Ελλάδα ανέρχονται περίπου στις 8000. Ειδικότερα, εκτελούνται διανομές με απευθείας φορτώσεις σε όλη τη Νότια Ελλάδα μέσω σύνδεσης με την  εταιρεία 3PL (με την χρήση των αποθηκών της), αλλά και μέσω αντιπροσώπου στην Βόρεια Ελλάδα.
 (

 Κατάστημα λιανικής πώλησης Κορρε
)[image: ]Στην περίπτωση του εξωτερικού, η διανομή διαφοροποιείται. Η εταιρεία Κορρέ διαθέτει τοπικούς διανομείς και η συνεργασία αλλάζει μορφή, ανάλογα με τις ιδιαιτερότητες κάθε χώρας. Επιτυγχάνεται ανεφοδιασμός των αντιπροσώπων του εξωτερικού (ανά τακτά διαστήματα σύμφωνα με τις ανάγκες τους), ενώ ακολουθείται μία κοινή πλατφόρμα προώθησης με διαφημίσεις και events όπως και στην Ελλάδα. Για την ανάπτυξή της εταιρείας στο εξωτερικό έχει στηριχθεί η προώθηση των προϊόντων σε τρίτες εταιρείες, οι οποίες έχουν την ευθύνη της διανομής τους στην εκάστοτε χώρα. Η συνεργασία της Κορρές με τους διανομείς διέπεται από συμβάσεις, οι όροι των οποίων καθορίζουν την τιμολογιακή πολιτική, τους όρους πληρωμής, τις ρήτρες κ.λπ. Συνολικά, σήμερα η Κορρέ υπάρχει στην αγορά περίπου σε 30 χώρες σε όλο τον κόσμο, επιτυγχάνοντας ιδιαίτερη επιτυχία σε ώριμες και απαιτητικές αγορές, όπως στην Αμερική, Αγγλία, Γερμανία, Γερμανία, Ρωσία, Γαλλία, Δανία, Νορβηγία, Σουηδία, Ισπανία, Βέλγιο, Ελβετία, Αυστρία, Ολλανδία, Φινλανδία, Τσεχία, Λετονία, Πολωνία, Σιγκαπούρη, Κορέα, Ιαπωνία, Κίνα, Αυστραλία και Καναδά. Μάλιστα, αναμένεται να λειτουργήσουν 5 νέα καταστήματα με σημαντικότερο το Korres Flagship Store στο Σόχο της Νέας Υόρκης.
Αυτό που αξίζει να αναφερθεί τέλος είναι ότι μερικές εταιρίες καλλυντικών στηρίζονται στην εισαγωγή φυτικών καλλυντικών και φυσικών προϊόντων και αποτελούν θυγατρικές επιχειρήσεων-κολοσσών του κλάδου σε παγκόσμιο επίπεδο. Λόγω της οικονομικής κρίσης, οι εταιρίες φυσικών καλλυντικών, για να διατηρήσουν την θέση τους στην αγορά οφείλουν να σχεδιάσουν ένα στρατηγικό σχέδιο με βάση το οποίο θα προωθήσουν νέα προϊόντα σε χαμηλές τιμές, άριστη ποιότητα και από αγνά υλικά, διατηρώντας έτσι και το μερίδιο αγοράς που τους αρμόζει, όπως η εταιρεία Κορρε. 

ΚΕΦΑΛΑΙΟ 3
ΟΙΚΟΝΟΜΙΚΑ ΣΤΟΙΧΕΙΑ
3.1 ΠΩΛΗΣΕΙΣ ΠΡΟΙΟΝΤΩΝ ΣΤΗΝ ΕΛΛΗΝΙΚΗ ΚΑΙ ΠΑΓΚΟΣΜΙΑ ΑΓΟΡΑ
Το πρώτο εξάμηνο του 2014 ο όμιλος ΚΟΡΡΕΣ παρουσίασε σημαντική αύξηση των πωλήσεων, ενίσχυση της λειτουργικής του κερδοφορίας και με σημαντικά αυξημένες ταμειακές ροές. Σε επίπεδο κύκλου εργασιών, οι πωλήσεις του Ομίλου αυξήθηκαν κατά 20% το πρώτο εξάμηνο του 2014, στα 26,2εκατ. ευρώ από 21,8 εκατ. ευρώ το αντίστοιχο διάστημα του 2013, ενσωματώνοντας τη θετική πορεία όλων των αγορών δραστηριότητας. Στην Ελλάδα, ο όμιλος παρά τις αρνητικές συνθήκες του φαρμακείου σημείωσε θετικά αποτελέσματα βάσει της εν λόγω προώθησης της μάρκας Κορρε. Συγκεκριμένα, όπως επισημαίνεται στις χώρες όπου επικεντρώνει το ενδιαφέρον του ο όμιλος -ανάμεσα στις οποίες Γερμανία, Ρωσία, Αγγλία, Γαλλία και Σκανδιναβία- σημειώθηκε αύξηση της τάξεως του 18%.
 Παράλληλα, στην Ελλάδα όπως και στην διεθνή αγορά, ο όμιλος υποστήριξε τις στρατηγικές του κατηγορίες με διαφήμιση (τηλεοπτική/έντυπη/ηλεκτρονική) και με ενέργειες στο βασικό κανάλι διανομής του [φαρμακείο].
 Γενικά, ο Όμιλος ΚΟΡΡΕΣ, στο πρώτο εξάμηνο του 2014 στην Ελλάδα, συνέχισε τις επιτυχημένες ενέργειες υποστήριξης και περαιτέρω ανάπτυξης. Συγκεκριμένα:
· Στην κατηγορία των μόνιμων βαφών μαλλιών, όπου η ΚΟΡΡΕΣ κατέχει την 1η θέση στο φαρμακείο ήδη από το 2001 (Στοιχεία IMS, Κατηγορία Βαφές Μαλλιών, 2001-YTD 6/2014) παρουσίασε τη νέα μόνιμη φυσική βαφή μαλλιών Argan Oil Advanced Colorant, επιβεβαιώνοντας την καινοτομική της προσέγγιση. 
· Στη φροντίδα προσώπου, παρουσίασε τη νέα σειρά προϊόντων προσώπου εντατικής, εξειδικευμένης δράσης, βασισμένη στο Άγριο Τριαντάφυλλο.
· Στην αντηλιακή φροντίδα, στην κατηγορία after-sun προϊόντων, παρουσίασε το After-Sun Προσώπου με αληθινό βρώσιμο γιαούρτι ελληνικής προέλευσης, μία παγκόσμια καινοτομία της ΚΟΡΡΕΣ.
· Στη φροντίδα σώματος, παρουσίασε τη σειρά σώματος Αμπέλι Σαντορίνης, αποτέλεσμα της συνεργασίας της ΚΟΡΡΕΣ με την Ένωση Συνεταιρισμών Θηραϊκών Προϊόντων στο πλαίσιο ανάδειξης των ελληνικών βοτάνων και στήριξης της ελληνικής οικονομίας,
[image: ]Στο εξωτερικό, ο Όμιλος επικεντρώνει το ενδιαφέρον στην Βόρεια Αμερική όπου απέκτησε απευθείας παρουσία μέσω της νεοϊδρυθείσας θυγατρικής, καθώς και σε επιλεγμένες Ευρωπαϊκές αγορές. Επιπλέον, ο Όμιλος προχώρησε σε στρατηγική συμφωνία με την AVON για την παραγωγή και διανομή των προϊόντων ΚΟΡΡΕΣ στη Λατινική Αμερική, προσεγγίζοντας έτσι ένα ευρύ καταναλωτικό κοινό που υιοθετεί τις αξίες και τη φιλοσοφία της μάρκας.
 (

 Προϊόντα προσφοράς
)Η Κορρές έχει καταφέρει να διεισδύσει και να εδραιώσει την παρουσία της σε μια σειρά από πολύ σημαντικές αγορές τόσο στην Ελλάδα, όσο και στο εξωτερικό. Αξίζει να σημειωθεί ότι η επιλογή των νέων αγορών και η διείσδυση σε αυτές πραγματοποιείται με κύριο γνώμονα την ωριμότητα της αγοράς και την εύρεση κατάλληλων συνεργατών. Μέσα από το δίκτυο διανομής, την επίτευξη του απαιτούμενου χρόνου μεταφοράς στον ανάλογο προορισμό και το μέγεθος της αποστολής (είτε χονδρικής, είτε λιανικής εμπορίας) στόχος τίθεται η εξυπηρέτηση των καταναλωτών.
[image: ]
ΚΕΦΑΛΑΙΟ 4
ΣΤΟΙΧΕΙΑ ΚΑΙΝΟΤΟΜΙΑΣ

 Κρέμα Άγριο τριαντάφυλλο Κορρε
)Οι καινοτομίες στις οποίες μπορεί να προβεί μία επιχείρηση μπορούν να καθιερώσουν την επιχείρηση στην αγορά, αλλά και να δώσουν στον καταναλωτή μεγαλύτερη αξία γιατί ικανοποιούνται πιο πολύ οι ανάγκες του. Ιδιαίτερη σημασία πρέπει να δοθεί στις νέες ποικιλίες των προϊόντων, στις καινοτομίες στον χώρο του marketing, αλλά και στις τιμές που όλα αυτά θα διαφοροποιήσουν την επιχείρηση από τους ανταγωνιστές της. Όλοι οι παραπάνω παράγοντες οδήγησαν την εταιρεία «Κορρές ΑΕ» να προβεί στην δημιουργία νέων προϊόντων.
4.1. ΠΡΟΙΟΝΤΑ ΜΕ ΠΑΓΚΟΣΜΙΕΣ ΔΙΑΚΡΙΣΕΙΣ ΒΑΣΕΙ ΚΑΙΝΟΤΟΜΙΑΣ
Αρχική καινοτομία της επιχείρησης είναι η κρέμα «Άγριο Τριαντάφυλλο». Αποτελεί την πρώτη  φυσική κρέμα 24ωρης ενυδάτωσης και παραμένει best-seller σε όλες τις αγορές, 15 χρόνια μετά. Το έλαιο του τριαντάφυλλου με την αξιοποίηση του μπορεί να προσφέρει σημαντικές αναπλαστικές και ενυδατικές ιδιότητες, ενώ ταυτόχρονα σχηματίζει ένα προστατευτικό φιλμ πάνω στην επιδερμίδα. Μέσα από την επανορθωτική της δράση, βοηθά στην ομοιόμορφη κατανομή της μελανίνης δίνοντας λάμψη και φωτεινότητα. 
[image: ]Σε παρόμοιο πλαίσιο κινήθηκε και η φυσική φόρμουλα που σχεδίασε η εταιρία  «Κορρές ΑΕ» για την δράση των πολυφαινολών από Μαύρη Πεύκη, καθώς συνδιάζει τη  βιολογία του πρωτεασώματος, την ενδυνάμωση με το ισχυρό φλαβονοειδές της Κερσετίνης (παγκόσμια καινοτομία ΚΟΡΡΕΣ) και τη βιολογία των μεταλλοπρωτεϊνασών. Αυτό το σύστημα συγκερασμού των συστατικών, έχει στόχο την δράση κατά της φυσικής αντιγύρανσης, προσφέροντας σύσφιγξη & ανόρθωση περιγράμματος προσώπου, άμεσο lifting και επανόρθωση ρυτίδων.
Ακολούθως, μία ακόμη καινοτομία της επιχείρησης είναι η δημιουργία καλλυντικής φόρμουλας, βασισμένη σε βρώσιμο γιαούρτι. Μέσα από την πρόκληση αυτή, έγινε προσπάθεια διατήρησης όλων των ωφέλιμων ιδιοτήτων του γιαουρτιού κάτι που αποτελεί εργαστηριακό επίτευγμα και μια παγκόσμια καινοτομία για τη βιομηχανία των καλλυντικών. 
 (

 Αντηλιακό από γιαούρτι Κορρε
)Επιπρόσθετα, η εταιρία  «Κορρές ΑΕ» σχεδίασε τα πρώτα προϊόντα περιποίησης μαλλιών με φυσική κατεύθυνση, χωρίς σιλικόνη. Αποτελεί ένα συνθετικό συστατικό, συνηθισμένο στα καλλυντικά προϊόντα σε ποσοστό που αγγίζει το 99% (κυρίως για την απαλή υφή που προσφέρει). Ωστόσο, η σιλικόνη σε συνδυασμό με τις συνθετικές ενώσεις παρουσιάζει μειονέκτημα, καθώς φράσσει τους πόρους και στην περίπτωση των μαλλιών ενδέχεται να προκαλέσει θαμπή όψη, ενώ παράλληλα είναι ‘εχθρική’ προς το περιβάλλον, αφού δεν βιοδιασπάται. 
Όπως γίνεται αντιληπτό από τα παραπάνω, κεντρικός άξονας στην ανάπτυξη της εταιρείας είναι η δημιουργία νέων και καινοτόμων προϊόντων βασισμένων σε ομάδες φυσικών συστατικών, όπως είναι οι φυσικές πρώτες ύλες, τα βότανα της ελληνικής χλωρίδας με φαρμακευτικές ιδιότητες  και συστατικά τροφίμων. Για την παραπάνω αξιοποίηση των πρώτων υλών, απαραίτητη είναι η συμβολή κάποιων φορέων, όπως το φαρμακευτικό Τμήμα του Πανεπιστημίου Αθηνών με την συνεχή έρευνα και αναζήτηση των ευεργετικών ιδιοτήτων  των βοτάνων, η  Αμερικάνικη Γεωργική Σχολή, η ένωση Μαστιχοπαραγωγών Χίου και ο συνεταιρισμός Κροκοπαραγωγών Κοζάνης για την παραγωγή του σαφράν. Όλοι οι προαναφερόμενοι φορείς με την παραγωγή των πρώτων υλών και τον αρμονικό συνδυασμό τους με τις νέες τεχνολογίες και τις εξελίξεις στην κοσμετολογία μπορούν να προσφέρουν καινοτόμα προϊόντα. Τα καινοτόμα αυτά προϊόντα έχουν αλλάξει την νοοτροπία της  εταιρείας και δημιουργούν ένα σαφή ανταγωνιστικό πλεονέκτημα. 
4.2. ΠΡΟΩΘΗΣΗ ΚΑΙΝΟΤΟΜΩΝ ΠΡΟΙΟΝΤΩΝ ΣΤΗΝ ΑΓΟΡΑ
Η προώθηση των νέων καινοτόμων προϊόντων σχετίζεται με την δαπάνη μεγάλων ποσών για διαφήμιση, βάσει των καθορισμένων εκτιμήσεων και σχεδιασμού της διοίκησης της εταιρείας, οφείλει να λάβει υπόψη της την προσδοκώμενη ζήτηση των νέων προϊόντων  και την απόδοσή τους. Επίσης, εκτός από την επιτυχή διάδοση των διαφημιστικών μηνυμάτων, είναι και το δίκτυο πωλήσεων με την αποδοτική τους εκμετάλλευση και διανομή παρέχοντας σωστή και ακριβή ενημέρωση στους αντιπροσώπους. Στην Ελλάδα πιο συγκεκριμένα, το δίκτυο πωλήσεων της εταιρείας Κορρες περιλαμβάνει 5000 φαρμακεία και δύο σημεία λιανικής πώλησης. 
Μέσα από τα παραπάνω μπορεί να γίνει αντιληπτή η διαμόρφωση νέων δεδομένων στην εγχώρια αλλά και διεθνή αγορά. Τα προϊόντα φυσικής προέλευσης εισχωρούν όλο και πιο πολύ στην ελληνική καθημερινότητα, καλύπτοντας την ανάγκη για μία αγνή και φυσική σχέση. Εκμεταλλευόμενη ως εταιρεία τον πλούτο της ελληνικής χλωρίδας επενδύει πάνω σε σύγχρονες διαδικασίες μεταποίησης, έρευνας και ανάπτυξης νέων προϊόντων προσφέροντας τελικά προϊόντα, δηλαδή φυσικά προϊόντα εξαιρετικής ποιότητας. Εν ολίγοις επιδιώκεται τα προιόντα αυτά να είναι ασφαλή, ευχάριστα και προσιτά στην τιμή. Τα τελευταία χρόνια τα προϊόντα φυσικής προέλευσης αποκτούν σημαντικό μερίδιο αγοράς και μεγάλο περιθώριο κέρδους, όπως γίνεται αντιληπτό από τα κέρδη των εταιρειών με εμπορία φυσικών καλλυντικών για παράδειγμα  εταιρίες Κορρε, Apivita και MasticSpa. 






ΣΥΜΠΕΡΑΣΜΑΤΑ – ΔΙΟΡΘΩΤΙΚΕΣ ΠΡΟΤΑΣΕΙΣ
Η εταιρεία Κορρε έχει σαν βασικό στόχο την παροχή καινοτόμων και αποτελεσματικών προϊόντων βασισμένων σε δραστικά συστατικά φυσικής προέλευσης. Τα παραπάνω μπορούν να επιτευχθούν μέσα από διεξαγωγή έρευνας των φυσικών συστατικών και τον συνδυασμό τους με τη βιοχημεία του ανθρώπινου οργανισμού. Τα μερίδια της αγοράς που κατέχει η εν λόγο εταιρεία είναι μεγάλα αν αναλογιστεί κανείς την πλούσια γκάμα προϊόντων, τόσο στην Ελλάδα με την προώθηση στα  5000 συνεργαζόμενα φαρμακεία, όσο και στο εξωτερικό. 
Ο συνεχής ανταγωνισμός με εταιρείες φυτικών καλλυντικών και φυσικών προϊόντων την καθιστά να διαφοροποιεί τα προϊόντα της μέσω της χρήσης της μεγάλης ποικιλίας των πρώτων υλών (π.χ. βότανα), ακλουθώντας τις νέες τεχνολογικές εξελίξεις και δημιουργώντας ποιοτικά προϊόντα. Οι πρώτες ύλες είναι σημαντικές για την Κορρες αφού υποδεικνύει την δύναμη της διαπραγμάτευσης με τους προμηθευτές τους. Για να διατηρηθεί το ανταγωνιστικό πλεονέκτημα, θα πρέπει η εταιρεία να διαθέτει συνεχή επαφή με προμηθευτές πρώτων υλών που θα παρέχουν ένα μεγάλο σύνολο υλικών και άυλων πόρων, εντοπίζοντας έτσι και τις ικανότητές τους, μέσα από τον σωστό συνδυασμό των πόρων για άριστα προϊόντα. Για να γίνει αντιληπτή η ποιότητα των προϊόντων μέσα από τον συνδυασμό της οργανωτικής δομής του ομίλου, έχει αναδείξει στο μέγιστο βαθμό την ελληνική προέλευση των συστατικών των προϊόντων. 
Στον κλάδο των καλλυντικών υπάρχει μεγάλος ανταγωνισμός, ανάμεσα στις  υπάρχουσες  εταιρίες (Hellenika, Farcom, APIVITA κλπ). Οι εταιρίες αυτές δεν μένουν μόνο σε μία κατηγορία καλλυντικών, με αποτέλεσμα αυτό να αυξάνει περισσότερο τον ανταγωνισμό. Η εταιρεία Κορρε δεν έχει μείνει στην παραγωγή μόνο ενός προϊόντος ή κατηγορία προϊόντων, αλλά έχει δημιουργήσει προϊόντα ή σειρές προϊόντων που διατίθενται στα φαρμακεία σε σουπερ μάρκετ όπως η σειρά καλλυντικών, αποσμητικών και κρεμοντούζ ‘Kings &Queens’. Για να τεθεί ένα προϊόν σε μεγαλύτερο ανταγωνισμό γιατί είναι περίπου 90 οι εταιρίες με την εμπορία φυτικών καλλυντικών, η εταιρεία επιλέγει να δώσει κάποιες προσφορές στα μεγάλα πολυκαταστήματα. Με την μείωση των τιμών κατορθώνεται μία έναρξη ενός πολέμου τιμών, καθιστώντας εντονότερο τον ανταγωνισμό. Με την διαφημιστική καμπάνια επιτυγχάνεται αύξηση των πωλήσεων και του μεριδίου της αγοράς που αναλογεί στο όμιλο. Απαιτείται επομένως μία διαφοροποίηση των προϊόντων που θα καθορίσει πόσο ποιοτικά και αποδεκτά από τους καταναλωτές μπορούν να γίνουν, έτσι ώστε ο καταναλωτής να μη στραφεί προς κάποιο υποκατάστατο
Ακόμη, η εταιρεία Κορρε έχει μία σαφή στρατηγική στην διοίκηση της για την παραγωγή, εμπορία και προώθηση των προϊόντων της. Μέσα από τον σωστό συνδυασμό των χρηματοοικονομικών πόρων και την φήμη που έχει αποκτήσει η εταιρεία, έχει καταφέρει να εισέλθει σε αρκετές αγορές του εξωτερικού δημιουργώντας νέα προϊόντα. Ενδεικτικά, μπορεί να σχεδιάσει σαφείς επιχειρηματικές στρατηγικές για διείσδυση και σε άλλες ξένες αγορές πέραν των συνεργαζομένων, με εφαρμογή συμμαχιών με διεθνείς διανομείς, όπως είχε εφαρμοστεί με την Johnson & Johnson. Οι εταιρικοί αυτοί σύμβουλοι μπορούν ακόμη να προωθήσουν τα προϊόντα σε μεγάλες αεροπορικές εταιρίες, ξενοδοχειακές μονάδες ανά τον κόσμο, ινστιτούτα αισθητικής και κομμωτήρια, ώστε να έρθουν σε επαφή καταναλωτές και μη με τα νέα προϊόντα. Μέσω της παραπάνω διαδικασίας το αγοραστικό κοινό μπορεί να χρησιμοποιήσει όχι μόνο καλλυντικά, αλλά και συμπληρώματα διατροφής ή φυτικά προϊόντα. Σημαντική επίσης είναι και η ικανότητα περαιτέρω εκμετάλλευσης των δυνατοτήτων που παρέχονται μέσω των νέων τεχνολογιών (μέσω δικτύων άμεσης πληροφόρησης, on-line συστήματα, μέσα κοινωνικής δικτύωσης) με στόχο την αύξησης των διασυνδέσεων με διανομείς και τελικούς καταναλωτές για άμεση εξυπηρέτηση τους. 
Ωστόσο, έχει δημιουργηθεί ένα ερώτημα κατά πόσο αγνά και αποτελεσματικά είναι τα προϊόντα που είναι βασισμένα σε συστατικά φυσικής προέλευσης. Υπάρχει η άποψη ότι ένα φυσικό καλλυντικό, αν δεν επεξεργαστεί σωστά, είναι αμφιβόλου ποιότητας. Η ύπαρξη ή μη πολλών συνθετικών και η έξυπνη εμπορία του προϊόντος μέσα από ένα σωστό μάρκετινγκ βοηθούν τα προϊόντα να προωθούνται ως «φυσικά», χωρίς όμως να αποσαφηνιστεί ο όρος «φυσικό καλλυντικό». Όμως, ένα προϊόν θεωρείται φυσικό ή βιολογικό όταν η πλειονότητα των συστατικών του είναι φυσικής προέλευσης ή όταν περιέχει σημαντικό ποσοστό βιολογικά πιστοποιημένων συστατικών. Ταυτόχρονα δεν πρέπει να περιέχει χημικές ουσίες που έχουν ενοχοποιηθεί για διάφορες παρενέργειες και που επιβαρύνουν το περιβάλλον. Επομένως σημαντική είναι η αναγνώριση της πιστοποίησης που παρέχεται σε τέτοια προϊόντα από πιστοποιημένο φορέα (όπως ο ECOCERT, ο ICEA κ.ά.) και τα προϊόντα να ακολουθούν το πρότυπο που ορίζει ο συγκεκριμένος οργανισμός. Στην περίπτωση της εταιρείας Κορρε η πιστοποίηση αναγράφεται στην συσκευασία μέσω ενός πίνακα, ο οποίος αναγράφει με κατανοητό τρόπο τη φόρμουλα και το φυσικό περιεχόμενο του προϊόντος, καθώς και τι συστατικά δεν περιέχει. 
Το ερώτημα που τίθεται είναι πως υφίσταται ένα φυσικό ή βιολογικό καλλυντικό χωρίς χημικούς παράγοντες, προκειμένου να έχει διάρκεια ζωής και αποτελεσματική σύνθεση. Το δίλλημα μεταξύ φυσικών και συμβατικών καλλυντικών τίθεται και υποδεικνύει ότι υπάρχουν και στις δύο κατηγορίες εξαιρετικά προϊόντα που καταπολεμούν τη γήρανση και βελτιώνουν την εμφάνισή του καταναλωτή. Τα φυσικά καλλυντικά, από την μία παρουσιάζουν ένα μεγάλο πλεονέκτημα, δηλαδή φροντίζουν το δέρμα ώστε να μην αδρανοποιείται και να αποκτήσει καλύτερη «συμπεριφορά» μακροπρόθεσμα. Με άλλα λόγια, προσφέρεται η βοήθεια της ανανέωσης και το δέρμα να διορθώνει τα όποια προβλήματά μόνο του. Τα φυσικά καλλυντικά σε σχέση με τα συμβατικά ωστόσο μπορούν να παρέχουν την ήπια φόρμουλα και την απόλυτη συμβατότητα με την επιδερμίδα; Η εξέλιξη της τεχνολογίας, η συνεχής έρευνα και το πλήθος φυσικών συστατικών μπορούν να καταστήσουν τα φυσικά καλλυντικά εξίσου αποτελεσματικά με τα συμβατικά; Το μόνο που αξίζει να αναφερθεί είναι η όλο και αυξανόμενη οικονομική πορεία και το έξυπνο μάρκετινγκ που υποδεικνύουν ότι τα "πράσινα" προϊόντα δεν είναι μια τάση, αλλά το μέλλον καθώς πολυεθνικές εταιρείες έχουν πλέον εισαγάγει στην γκάμα συστατικών τους και κάποια που προέρχονται από τη φύση.
Τέλος, σημαντική θα πρέπει να είναι και η συμπεριφορά και το προφίλ του εκάστοτε καταναλωτή συμβατικών ή φυτικών καλλυντικών. Η υιοθέτηση της άποψης για την οπτική της οικολογικής σκοπιάς των επιχειρήσεων και η στήριξη της αγοράς προϊόντων φιλικών προς το περιβάλλον θεωρείται απαραίτητη. Ακόμη μέσα από την συνεχή ενημέρωση μέσω διαφόρων φορέων, όπως το διαδίκτυο, θα τον βοηθήσουν στην επιλογή προϊόντων που είναι πιστοποιημένα, αποτελεσματικά και ταυτόχρονα φιλικά/ήπια προς την επιδερμίδα και το περιβάλλον. 

